open-index/open-wikipedia-markdown huggingface dataset:
Simon Lokodo

**Simon Lokodo** (2. oktoober 1957 Kaabongi piirkond, Uganda – 29. jaanuar 2022 Genf, Šveits) oli Uganda katoliiklik preester ja poliitik. Ta oli 27. maist 2011 Uganda eetika- ja integratsiooniminister.

Ta sündis aastal 1957 Kaabongi piirkonnas Ugandas. Ta on lõpetanud Roomas Paavstliku Urbanuse Ülikooli, kus ta omandas nii bakalaureuse kui magistrikraadi.

Enne poliitikasse siirdumist oli ta katoliku preestriks Kaabongis. 

29. juunil 2006 sai ta Uganda parlamendi liikmeks. 27. mail 2011 sai temast Uganda eetika- ja integratsiooniminister. 

31. augustil 2011 teatas paavst Benedictus XVI, et Simon Lokodo on eemaldatud preestriseisusest seoses poliitikasse siirdumisega.

## Isiklikku
Ta valdas suurepäraselt inglise, itaalia, prantsuse, saksa ja hispaania keelt.

## Viited
Three Identical Strangers

„**Kolm identset võõrast**“ (inglise keeles „Three Identical Strangers“) on 2018. aasta 19. jaanuaril Sundance'i filmifestivalil esilinastunud Tim Wardle’i dokumentaalfilm identsete kolmikute kohta, kes lahutati üksteisest pärast sündi ja said omavahelisest sugulussidemest teada 19 aastat hiljem.

## Viited
Los Angeles Angels

**Los Angeles Angels** on Ameerika Ühendriikde elukutseline pesapallimeeskond, mis baseerub California osariigis Anaheimis. 

Los Angeles Angels osaleb Major League Baseballis (MLB) ning on seal American League (AL) Westi osas. Los Angeles Angelse praegune kodustaadion on Angel Stadium, mis on olnud klubi kodustaadion alates 1966. aastast. Pesapalliklubi asutas 1961. aastal Gene Autry.
Jan Hamáček

**Jan Hamáček** (sündinud 4. novembril 1978 Mladá Boleslavis) on Tšehhi poliitik, ta kuulub Tšehhi Sotsiaaldemokraatliku Partei ridadesse, olles 18. veebruarist 2018 kuni 25. oktoobrini 2021 partei esimees. Ta oli alates 27. juunist 2018 kuni 17. detsembrini 2021 Tšehhi siseminister.

Ta lõpetas aastal 2001 Karli ülikooli Prahas filosoofiateaduskonna. Aastatel 2001–2004 töötas ta Kesk-Tšehhi maakonna regionaalparlamendi Sotsiaaldemokraatliku fraktsiooni peasekretärina. Aastatel 2006–2017 oli ta Tšehhi parlamendi liige, seejuures aastatel 2006–2017 tegutses ta parlamendi spiikrina.

18. veebruarist 2018 kuni 25. oktoobrini 2021 oli ta Tšehhi Sotsiaaldemokraatliku Partei esimees.

27. juunist 2018 kuni 16. oktoobrini 2018 oli ta Tšehhi välisministri kohusetäitja. 27. juunist 2018 kuni 17. detsembrini 2021 oli ta Tšehhi siseminister.

## Isiklikku
Ta on abielus ja tal on kaks poega.

## Viited
Wiedau

**Wiedau** oli Riiast pärit Liivimaa aadlisuguvõsa.

## Ajalugu
Suguvõsa kohta on esimesi teateid XVII sajandi algusest, mil Riias elas Albrecht Wydow (maeti 1617). Tema poeg oli ilmselt Berendt Wiedau (u 1565/1675−1646), kellega algab allikaliselt tõendatud perekonnaliin. Tema järeltulijad olid Riias kaupmehed ja mitu Wiedaud tõusis selle linna rae liikmeteks. Riia bürgermeister Melchior Wiedau (1679−1740) tõsteti 1738. aastal Püha Rooma keisririigi aadliseisusse (rüütlid). 

1790. aasta paiku kanti suguvõsa Liivimaa kubermangu aadlisuguvõsaraamatusse ja 1797. aastal immatrikuleeriti Liivimaa rüütelkonna matriklisse. Suguvõsa kustus meesliinis 1915. aastal.

## Suguvõsa liikmeid
*Nicolaus (Claus) Wiedau (1653−1700), Riia raehärra
*Melchior von Wiedau (1679−1740), Põhjasõja ajal Kuramaal 1706 Rootsi kuberneri sekretär, Tartu õuekohtu sekretär, Riia bürgermeister 1722−1740
*Melchior von Wiedau (1716−1787), Riia bürgermeister 1766−1787, mõisaomanik
*Johann Wilhelm Melchior von Wiedau (1763−1834), kolleegiumiassessor, mõisaomanik
*Heinrich Wilhelm Melchior von Wiedau (1798−1848), alampolkovnik, mõisaomanik

## Wiedau suguvõsa mõisavaldused
*Liivimaa läti distrikt:
**Lanstupe (*Lambsdorfshof*) (1791−1834), Lizdēni (*Lisden*) (1777−enne 1795), Ozoli (*Ohselshof*) (1782−1834), Tiepole (*Wittkop*) (1776−1845)
*Mogiljovi kubermang:
**Miljatino (kuni 1911), Gubenštšina (kuni 1911)
## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 480−481.
**Genealogisches Handbuch der baltischen Ritterschaften*. Neue Folge. Bd VII. Hamburg: 2017. Lk 487−494.
**Genealogisches Handbuch des Adels*. Adelslexikon. Bd XVI. Limburg an der Lahn: C. A. Starke Verlag, 2005. Lk 176.
Jaan Kivistik (põllumajandusteadlane)

**Jaan Kivistik** (11. august 1933 – 8. juuni 2025) oli eesti põllumajandusteadlane. 

Kivistik on kaitsnud kandidaadikraadi majandusteaduses. 2008. aastast on ta Eesti Maaülikooli emeriitdotsent. 

Ta on kirjutanud raamatuid ja artikleid Eesti põllumajanduse ja põllumajandusteaduse ajaloost, põllumajandusharidusest, agraarpoliitikast, Euroopa Liidu mõjust Eesti põllumajandusele, bioenergia ressurssidest ja tasuvusest Eestis, veekasutusest, väiketootmise ja ühistegevuse perspektiivikusest jpm, samuti eessõna väljaandele "Eesti Maarahva IV Kongress" (Tartu, 2002).

## Teoseid
* Jaan Kivistik "Transpordi kasutamise organiseerimine põllumajanduses: õppevahend" Tartu: Eesti Põllumajanduse Akadeemia, 1989
* Matias Torvela, Juhani Ikonen, Jaan Kivistik "Technological development of family farms and large-scale farms in the Baltic countries = Teknillinen kehitys perheviljelmillä ja suurtiloilla Baltian maissa" Helsinki: Maatalouden taloudellinen tutkimuslaitos, 1993 (Research papers of the Agricultural Economics Research Institute = Maatalouden Taloudellisen Tutkimuslaitoksen monisteita; 1/93)
* Matias Torvela, Jaan Kivistik "Agricultural education, research work, advising and decision making in the Baltic countries and Finland = Maatalouden opetuksesta, tutkimuksesta, neuvonnasta ja päätöksen teosta Baltian maissa ja Suomessa" Helsinki: Maatalouden taloudellinen tutkimuslaitos, 1994 (Research papers of the Agricultural Economics Research Institute = Maatalouden Taloudellisen Tutkimuslaitoksen monisteita, 1/94)
* "Effect of a liberal policy of the market economy on foreign trade and the cost of the food basket in the Estonian Republic" Helsinki: Maatalouden taloudellinen tutkimuslaitos, 1995 (Tiedonantoja / Maatalouden taloudellinen tutkimuslaitos = Research reports / Agricultural Economics Research Institute, 203)
* Matias Torvela, Jussi Saavalainen, Jaan Kivistik "Maatalouden kehitysnäkymät Baltian maissa Lähinvuosina" Helsinki: Salaojituksen Tutkimusyhdistys Ry., 1995 (Salaojituksen tutkimusyhdiistyksen tiedote 20)

## Viited
Tarmo Tuule

**Tarmo Tuule** (sündinud 26. veebruaril 1974) on eesti kirjanik, ristsõnakoostaja ja lauamängude autor. 

Tarmo Tuule esikraamat, vemmalvärsse sisaldav luulekogu “Mine värsse! Tuuletused 1992–2012” ilmus 2013. aastal. Pärast seda on Tuule avaldanud lasteraamatuid ja ühe koomiksiraamatu. Koos Piia Maistega on loonud karikatuure. Tema lastejutte ja luuletusi on ilmunud ajakirjades Täheke ja Pere ja Kodu. Ta on osalenud ka mitme populaarse lauamängu loomisel.

Tarmo Tuule oli aastail 2002–2018 ajakirja Ristik ja teiste Ajakirjade Kirjastuse ristsõnaväljaannete peatoimetaja.

Ta on olnud ka mitme ristsõnalahendajate käsiraamatu “Ristsõnastik” peatoimetaja.

## Tunnustus
* 2014 – rahvusvaheline karikatuurivõistlus "Elavad tänavad", diplom
* 2016 – Edmund Valtmani nimeline karikatuurivõistlus, I eripreemia (koos Piia Maistega)

## Teosed

### Raamatud
* “Mine värsse! Tuuletused 1992–2012” (2013)
* “Tattnokk ehk lapsed pole milleski süüdi” (2014 ja 2020)
* Koomiksiraamat “Andres ja Pearu” (2014, koos Piia Maistega)
* "Nii suur kala!" (2015)
* "Mets on kodu" (2021)

### Lauamängud
* “Mälumängudoomino” (2008)
* “Eestimaa mäng” (2012)
* “Sõnadžungel” (2013)
* “Tõeline eestlane” (2014)
* “Õnne tipp” (2016)

## Viited

## Välislingid
* http://www.looming.ee/artiklid/luule-touseb-kanaverest/
* https://parnu.postimees.ee/2942003/tarmo-tuule-ristsonakoostaja-amet-on-maailma-parim
* https://www.linnaleht.ee/729992/lauamangumeister-tarmo-tuule-koos-mangimine-on-kvaliteetaeg
* https://kultuur.postimees.ee/3276735/tarmo-tuule-jutustab-ulemeelikuid-lugusid
* Facebook Andres ja Pearu
Mudaravi

**Mudaravi** on iidne loodusravimeetod, millel on soojustoime, bioaktiivne ja mehaaniline toime. 

Mudaravi oli tuntud juba Vana-Egiptuses, samuti muistses Kreekas ja Roomas, ülejäänud Euroopasse jõudis keskajal ja hiljem. Muda kasutati kas üldvannidena või määriti kehale ja lasti päikese käes kuivada, mis soojendas organismi sügavuti väga efektiivselt. Mudaravi eesmärk ongi soojendada kudesid. Kudede temperatuuri tõustes intensiivistub naha vereringe ja sugeneb pulss (temperatuur kudedes võib tõusta 45–55 °C ja püsida pikka aega). Ravikuur leevendab valu, parandab ainevahetusprotsesse ja kudede troofikat, viib organismist välja liigset vedelikku ja jääkaineid. 

## Mudaravi Eestis
Eestis rajas esimese muda- ja kümblusasutuse Friedrich von Buxhoeveden 1824. aastal Saaremaale Kihelkonna lähedale Rootsikülla. Peagi kerkisid analoogilised ehitised ka Haapsallu, Kuressaarde, Pärnusse ja Narva-Jõesuusse.

Kuressaares rajati 1840. aastal Weise mudaraviasutus. Muda võeti samast lähedal olevast lahest, kus poisikesed supluse ajal alati ennast üleni mudaga sisse määrisid ja seisid nõnda meres vähemalt 15–20 minutit. 1856. aastal rajas puusepp Jakop Weise lesk pargi äärde mudaravila. Selle kuulsus ulatus ka Peterburi günekoloog-akušööri Wladislaw von Szeliga-Mierzeyewskini, kes oli juba pikka aega põdenud reumaatilist liigeste põletikku. Pärast Weise ravilas saadud mudaravikuuri paranes ta seisund tunduvalt. Järgmisel aastal võttis ta Kuresaarde minnes Peterburist kaasa neli reumahaiget, ka nende tervis paranes. 

Wladislaw Mierzejewski otsustas ehitada Kuressaarde teise mudaravila, mis valmis juba 1876. aastal Peterburi ja Itaalia arhitektide juhendamisel. Ühtlasi rajas ta raudteerööpad, et muda hobuvagonettidega Suurest lahest ravilasse transportida. 19. sajandi teisel poolel tegutses Kuressaares kokku kolm mudaraviasutust, nende patsientide arv kasvas pidevalt. 1889. aastaks ulatus see 715 inimeseni. Enamasti tuli ravi saama Peterburist, Moskvast ja mujalt Venemaalt. 1900. aastal oli supelvõõraid 592 perekonda. Bruno Pao andmetel käis 1900. aastal Kuressaare mudaravilas jalga ravimas Soome marssal Carl Mannerheim (1867–1951). Kokku viibis ta Kuressaares ravil kuus nädalat. Arvatavasti oli ta Roomassaare mudaravilas dr med Wladislaw Mierzejewski juures.

Mudaravila hävines Teise maailmasõja ajal pommirünnakute tagajärjel. 

Suviti toimub Kuressaares endise Mierzejewski mudaravila territooriumil loodusravi mess.

## Viited
Alfons Luczny

**Alfons Luczny** (4. juuni 1894 Katscher – 12. august 1985 Einbeck) oli Saksa ohvitser, Luftwaffe kindralleitnant.

Ta sündis aastal 1894 Katscheris (praeguse haldusjaotuse järgi Głubczyce maakonnas Poolas). Ta võttis osa esimesest maailmasõjast.

Teise maailmasõja ajal oli ta 1. oktoobrist 1943 kuni 15. novembrini 1944 2. õhutõrjediviisi (2. Flak-Division) komandör. Diviis paiknes aastal 1944 Kirde-Eestis põlevkivitööstuse kaitseks, diviisi staap paiknes Tartus.
Bruno Pärli

**Bruno Pärli** (kuni 1926 Bruno Perli; 28. detsember 1908 Tartu – 1. veebruar 1942 Sevurallagi vangilaager, Sverdlovski oblast) oli Eesti prokurör.

Ta lõpetas aastal 1926 Tartu linna poeglaste reaalgümnaasiumi. 1926–1931 (lõpetas) Tartu Ülikooli õigusteaduskonna, 1931–1932 Giesseni Ülikooli õigusteaduskonnas. Akadeemiliselt kuulus ta Eesti Üliõpilaste Seltsi ridadesse.

1933–1935 Tallinna-Haapsalu rahukogu, 1935–1936 Rakvere Ringkonnakohtu, 1936–1938 Kohtukoja kohtuameti kandidaat. 1938–1939 abiprokurör Tallinnas, alates 1939 Tartu 4. jaoskonna abiprokurör. 

Arreteeriti NKVD poolt 14. juunil 1941.

Abikaasa kirjanik Helga Pärli-Sillaots (1912–1939).

## Välislingid
* Album Academicum Universitatis Tartuensis 1918-1944
* Eesti kommunismiohvrid 1940–1991
Lolo TV

**Lolo TV** (Pingviniukas) on laste telekanal Eestis, Lätis ja Leedus, mis alustas tegevust 2010. aastal kanali 4 Multimania asemel. 

Näitab multikaid. Soovi korral venekeelne pealelugemine. 

Lietuvoje Transliuojamas Per Splius Televiziją

Kanalas Priklauso "LTD Teledistribution"

Adresas Lizuma iela 1,Ryga ,Latvija

Svetainė: lolotv.lv
Athenians

**Athenians** (Οι Αθηναίοι) on Hollandis tegutsenud Kreeka muusika ansambel.

Esines korduvalt koos Nana Mouskouri jt. tuntud kreeka lauljatega.
Bundesverband Öffentlicher Banken Deutschlands

**Saksamaa riiklike pankade föderaalliit** (saksa keeles: Bundesverband Öffentlicher Banken Deutschlands (VÖB)) on Saksamaa pangandussektori juhtiv ühing. VÖB esindab 61 panka huve, sealhulgas Landesbanken (Saksamaa hoiupankade finantsgrupi juhtivad institutsioonid) ning arendus- ja müügipankasid, mis kuuluvad Saksamaa Liitvabariigile või üksikutele Saksamaa liidumaadele.

Saksamaa riigipankade föderaalsesse ühingusse kuuluvate pankade VÖB koguvarad on umbes 3,029 miljardit eurot ja seega moodustavad nad umbes kolmandiku Saksamaa pangandusturust.

Riigipangad võtavad tõsiselt vastutust väikeste ja keskmise suurusega ettevõtete (VKEde), teiste ettevõtete, avaliku sektori ja jaeklientide eest ning on oma piirkondades kindlalt sisse seatud kõikjal Saksamaal.

59-protsendilise turuosaga on VÖB tavalised liikmepangad kohalike omavalitsuste finantseerimise turuliidrid; lisaks annavad nad umbes 22% kõigist Saksamaa ettevõtete laenudest. 2022. aastal andsid föderaalse ja osariigi tasandi arendus- ja edenduspangad 72 miljardit eurot uuteks arendus- ja edenduslaenudeks.

VÖB on ainus Saksamaa pangandusliit, mis toimib oma liikmete tööandjate liiduna. Avaliku sektori pankade tööandjate liit (saksa keeles Tarifgemeinschaft Öffentlicher Banken), kuhu kuuluvad VÖB organisatsiooni liikmed ja kus töötas (2022. aasta seisuga) 60 000 töötajat, täidab kollektiivläbirääkimiste kohustusi.

## Välislingid
* VÖB ametlik koduleht
* LinkedIn
* VÖB liikmed
* Arendus- ja edendamispangad Saksamaal
Etroplus

***Etroplus*** on kalade perekond kirevahvenlaste sugukonnast.

Nad elavad India ja Sri Lanka mage- ja riimvetes.

Selle liigid on:

**[[Etropus canarensis]]*
**[[Etropus maculatus]]*
**[[Etropus suratensis]]*
Nogai hord

**Nogai hord**, **Nohai hord** või **Nogai Yortu** oli umbes 12 turgi ja mongoli hõimu konföderatsioon, kes asustasid Pontik-Kaspia steppe alates umbes 1500. aastast, kuni nad 17. sajandil suruti läände kalmõkkide ja lõunasse venelaste poolt. Mongoli hõim, mida kutsuti manghitsideks, moodustas Nogai hordi tuumiku. Nogai hord eksisteeris aastatel 1440–1634. 1557. aastal moodustas nogai Nur-al-Din Qazi Mirza pärast tülitsemist Ismael Beg'iga Väike Nogai hordi, misjärel kutsuti aastatel 1557—1634 Nogai hordi nimega *Suur Nogai hord*.
Šašlõkk

**Šašlõkk** (türgi *şaşlık*; vene шашлык) on lihatoit, mille valmistamiseks lükitakse eelnevalt marinaadis seisnud lihakuubikud küpsetusvarda otsa ja grillitakse puusütel. Šašlõkk kuulub mitmete endise Vene Impeeriumi lõunaosas, Kaukaasias, Iraanis ja Türgis elavate rahvaste traditsioonilisse toiduvalikusse ning on saanud 19. ja 20. sajandil laiemalt tuntuks ka teistes Ida-Euroopa, Kesk-Aasia ja Lähis-Ida piirkondades. 

Eestisse jõudis šašlõki valmistamise komme endisest Nõukogude Liidust. 1980. aastate teises pooles, pärast seda kui eraisikutele anti luba moodustada kooperatiive ja valmistoitudega kaubelda, sai šašlõkist Eestis mõneks ajaks üks populaarsemaid uudistoite.  

Nimi *šašlõkk* tuleneb türgi sõnast *shish*, tähendusega "varras", *shishlik* tähendab "vardasse pandud". Šašlõkki tehti algul lambalihast. Tänapäeval tehakse ka sealiha- või veiselihašašlõkki, sõltuvalt kohalikest eelistustest ja usulistest veendumustest. Küpsetusvardasse võib olla lükitud ainult liha või pannakse vaheldumisi lihatükke, rasva ja köögivilju (nt paprika, sibul ja tomatid), vahel ka söögiseeni.

Šašlõkk on teatud liiki kebab. Šaslõkivardad on horisontaalselt tule kohal. Vardas kebabit valmistatakse ka tandooris. Seal, kus kasutatakse tandoorit, ripuvad vardad tavaliselt tandoori avas vertikaalselt.


Fail:Shashlik made of pork.jpg|Sealiha šašlõkk
Fail:Roe deer shashlik.jpg|Metskitselihast šašlõk
Fail:Potatoes, tomatoes and shashlik.jpg|Kartulid, tomatid ja šašlõkk grillimas


## Vaata ka
* grillimine
* kebab

## Viited
Antonio Rüdiger

**Antonio Rüdiger** (sündinud 3. märtsil 1993 Berliinis) on Saksamaa jalgpallur, kes mängib kaitsjana Hispaania kõrgliiga klubis Madridi Real ja Saksamaa jalgpallikoondises.

Varem esindas ta Bundesliga klubi VfB Stuttgart, Itaalia Serie A klubi Roma ja Inglismaa Premier League klubi Chelsea.

## Koondisekarjäär
Debüüdi Saksamaa rahvuskoondises tegi Rüdiger 13. mail 2014 mängus Poola vastu. Esimese ja seni ainsa värava lõi ta koondise särgis 8. oktoobril 2017 MM-i valikmängus Aserbaidžaani vastu.

Ta on kuulunud Saksamaa koondisse 2017. aasta FIFA konföderatsioonide karikaturniiril ja 2018. aasta maailmameistrivõistlusel.

## Saavutused
;Chelsea
*FA Cup: 2017–18
*UEFA Meistrite Liiga: 2020-21
*UEFA Euroopa Liiga: 2018–19
*UEFA Superkarikas: 2021
*Jalgpalliklubide maailmameistrivõistlused: 2021
;Saksamaa
*FIFA konföderatsioonide karikaturniir: 2017

## Välislingid
Carolin Petit

**Carolin Petit** (1958 Pariis – 17. aprill 2016 Šveits) oli prantsuse helilooja ja arranžeerija, filmimuusika looja.

Ta on loonud muusikat paljudele teleseriaalidele ja dokumentaalfilmidele. Ta on kolme mängufilmi muusika autor ja mitme muusikali kaasautor. 

Petit on õppinud konservatooriumis École Normale de Musique de Paris ja Bostoni muusikakolledžis Berklee College of Music.

1995. aastal lõi Petit muusika 24-osalisele loodusfilmisarjale "Les Chroniques de l'Afrique sauvage" ('Metsiku Aafrika kroonikad'; produtsent Frédéric Lepage, režissöör Laurent Frapat). Seda sarja on näidatud televisioonis rohkem kui sajas riigis. Pärast seda Petit' ja Lepage'i koostöö jätkus, nende viimane ühisfilm sündis 2010. aastal.

## Isiklikku
Tema isa Pierre Petit (1922–2000) oli helilooja, konservatooriumi direktor, kes 35 aastat juhtis École Normale de Musique de Parisi.

## Filme
#### Mängufilmid
*1995 – "Zadoc et le bonheur" (režissöör Pierre-Henry Salfati)
*1998 – "Alissa" (režissöör Didier Goldschmidt)
*2006 – "Aurore" (režissöör Nils Tavernier)

#### Dokumentaalfilme
*1994 – "Un combat pour les animaux" (produtsent Vincent Rousselet-Blanc)
*1995 – "Les Chroniques de l'Afrique sauvage" ('Metsiku Aafrika kroonikad'; 24 × 26 min; produtsent Frédéric Lepage)
*1997 – "Les Chroniques de l'Amazonie sauvage" (24 × 26 min; produtsent Frédéric Lepage)
*1998 – "L'Odyssée bleue" (12 × 26 min; produtsent Frédéric Lepage)
*1999 – "Les Chroniques de l'Australie sauvage" (24 × 26 min; produtsent Frédéric Lepage)
*1999 – "Les Nouveaux sanctuaires" (12 x 26 min; produtsent Frédéric Lepage)
*2000 – "Les Intrus" (12 x 26 min; produtsent Éric Gonzalez)
*2000 – "Les Chroniques de l'Asie sauvage" (6 × 52 min; produtsent Frédéric Lepage)
*2002 – "Les Chroniques de l'Amérique sauvage" (6 × 52 min; produtsent Frédéric Lepage)
*2002 – "Cités sauvages" (4 x 52 min; produtsedid Laurent Frapat, Stuart Samuels ja Atsushi Murayama)
*2002 – "Les Nuits sauvages" (3 x 52 min; produtsendid Eric Veyssière ja René Heuzy)
*2003 – "Super plantes" (6 x 52 min; produtsent Éric Gonzalez)
*2004 – "Genesis II : Et l'homme créa la nature" ('Genees II. Ja inimene lõi looduse'; 7 × 52 min; produtsent Frédéric Lepage)
*2005 – "Brûlez Rome" (85 min; produtsent Robert Kechichian)
*2006 – "L'Odyssée de la vie" (90 min; režissöör Nils Tavernier)
*2007 – "La Résistance" (4 x 52 min; produtsent Christophe Nick)
*2009 – "Le Mystère des jumeaux" (94 min; režissöör Nils Tavernier)
*2010 – "Extinctions" (6 x 52 min; produtsent Frédéric Lepage)
*2012 – "Sauvés de l'extinctions" (6 x 52 min)

## Viited

## Välislingid
*Carolin Petit Facebookis
*
*Documentaire Animalier Chroniques de l'Asie Sauvage DVD 3/3. Režissöör Laurent Frapat, filmi muusika autor Carolin Petit. youtube.com
Leonid Kravtšenko

**Leonid Kravtšenko** (vene keeles Леонид Петрович Кравченко, 10. mai 1938 Turejevka, Dubrovka rajoon – 2. juuli 2018 Moskva) oli vene nõukogude ajakirjanik, meediamänedžer ning partei- ja riigitegelane.

Aastal 1961 lõpetas ta Moskva Riikliku Ülikooli ajakirjanduskateedri ning temast sai ajalehe «Строительная газета» majandustoimetaja asetäitja. 
Seejärel töötas ta Kesktelevisiooni Moskva piirkonna saadete toimetaja 1. asetäitjana.

1975–1980 oli ta «Строительная газета» peatoimetaja, tema juhtimise ajal kasvas ajalehe tiraaž enam kui kümnekordselt (62 000-lt 670 000 eksemplarini). 

1980–1985 oli ta ajalehe «Труд» peatoimetaja, mille tiraaž kasvas ligi kahekordseks (19,7 miljoni eksemplarini, mis on kajastatud ka Guinnessi rekordite raamatus).

1985. aastal määrati ta NSV Liidu Tele-Raadiokomitee esimehe 1. asetäitjaks ja 1989. aastal sai temast uudisteagentuuri TASS peadirektor. 

1990. aastal nimetas NSV Liidu president Mihhail Gorbatšov Kravtšenko NSV Liidu Tele-Raadiokomitee esimeheks. 

19. augustil 1991 allus ta riigipöörde korraldanud putšistide korraldustele ja kehtestas televisioonis range poliitilise tsensuuri. 26. augustil, pärast putši mahasurumist, võeti Kravtšenko ametist maha.

1989–1991 oli ta NSV Liidu rahvasaadik ja NSV Liidu Hokiföderatsiooni president ning 1990–1991 NLKP Keskkomitee liige.

Aastast 1993 töötas ta ajalehe «Российская газета» peatoimetaja 1. asetäitjana ning alates 1998. aastast oli ta Vene Föderatsiooni parlamendi ajalehe peatoimetaja.

Alates 2007. aastast töötas taas ajalehes «Строительная газета».
César

**César** (prantsuse keeles *César du cinéma*) on Prantsusmaa riiklik iga-aastane filmiauhind. 

Auhinda annab välja 1976. aastast Prantsusmaa filmiakadeemia Académie des arts et techniques du cinéma akadeemia liikmete seas korraldatud hääletuse alusel. Auhinnatseremooniat on peetud eri kohtades Pariisis – enim kordi teatris Théâtre du Châtelet (2002–2016). Alates 2017. aastast toimus tseremoonia Pleyeli kontserdisaalis ja alates 2021. aastast on toimunud Olympia kontserdisaalis.

Auhind on saanud nime Prantsusmaa skulptori César Baldaccini järgi, kes kujundas filmiauhinna võitjatele antava pronkskujukese.

Kategooriaid on üle 20, nende seas "parim film", "parim lavastajatöö", "parim operaatoritöö", "parim filmimuusika", "parim võõrkeelne film", "parim dokumentaalfilm", "César d'honneur" jt. 

Enim auhindu on võitnud kaks filmi: 10 Césarit võitis 1981. aastal filmis "Viimane metroo" ("Le Dernier Métro" ,1980; lavastaja François Truffaut) ja 1991. aastal "Cyrano de Bergerac" (1990; lavastaja Jean-Paul Rappeneau). Enim nominatsioone (15) on saanud film "Illusions perdues" (lavastaja Xavier Giannoli), mis esitati 2022. aastal 15-le Césarile. Näitlejatest on enim auhindasid (5) võitnud Isabelle Adjani ja lavastajatest Roman Polanski (5 auhinda).

## Välislingid

*Koduleht
*Film: Amélie sai Prantsusmaal neli filmiauhinda. epl.delfi.ee, 4. märts 2002
*Prantsuse filmiauhinnad läksid suures osas kassahitile. menu.err.ee, 3. märts 2014
Katari lennufirmade loend

*Siin on loetletud [[Katar]]i [[lennufirma]]sid.*

* Gulf Helicopters
* Qatar Airways Cargo
* Qatar Airways
* Qatar Amiri Flight
* Qatar Executive
Pierre Arditi

**Pierre Arditi** (sündinud 1. detsembril 1944 Pariisis) on prantsuse näitleja, kahe Césari laureaat.

Lisaks teatrirollidele on ta mänginud paljudes filmides. 1972. aastal mängis ta nimiosa Roberto Rossellini filmis "Blaise Pascal" ja 1974. aastal Napoleon Bonaparte'i osa Guy Lessertisseur' filmis "Amoureuse Joséphine". 1998. aastal mängis ta neljaosalises teleseriaalis "Le Comte de Monte Cristo" prokurör Villeforti. Arditi tegi kaasa Alain Resnais' 9 filmis, neist kahe filmi rollid tõid talle Prantsusmaa tähtsaima filmiauhinna Césari.
 
Arditi on rohkesti lugenud dokumentaalfilmidele peale jutustavat teksti, sealhulgas Frédéric Lepage'i ja Laurent Frapat' dokumentaalsarjadele koondnimetusega "Les Chroniques de la terre sauvage" ('Metsiku maa kroonikad').

## Tunnustus
*1987 – filmiauhind César, parim meeskõrvalosa (roll filmis "Mélo")
*1994 – filmiauhind César, parim meespeaosa (roll filmis "Smoking/No Smoking")

## Viited

## Välislingid

*Pierre Arditi IMDB filmibaasis
*Documentaire Animalier Chroniques de l'Asie Sauvage DVD 3/3. Režissöör Laurent Frapat. Teksti loeb Pierre Arditi. youtube.com
Eluslooduse rahvusvaheline filmifestival

**Eluslooduse rahvusvaheline filmifestival** (prantsuse keeles *Festival International du Film Animalier*) on rahvusvaheline loodusfilmide filmifestival. 

Filmifestivali korraldatakse 1991. aastast Prantsusmaal Somme'i departemangus asuvas Alberti väikelinnas (vallas).

## Peaauhinna ''Grand Prix'' saanud filme
*2010 – "Wild Opera" (filmilooja Laurent Frapat)
*2011 – "The Zambezi: Source of Life" (filmilooja Michael Schlamberger)
*2012 – "Finland" (sarjas "Wild Scandinavien"; filmilooja Oliver Goetzl)
*2013 – "Le Temple des Phénix" (filmilooja François de Riberolles)
*2014 – "La Chenille Processionnaire du Pin" (filmilooja Marc Jampolsky)
*2015 – "Une vie de Grand Rhinolophe" (filmilooja Tanguy Stoecklé)
*2017 – "Mystery Monkeys of Shangri La" (filmilooja Mark Fletcher)
*2018 – "Megeti, Africa’s Lost Wolf" (filmilooja Yann Sochaczewski)

## Viited

## Välislingid
*Koduleht
*Le Festival international du film animalier en 5 étapes. courrier-picard.fr
Malta lennufirmade loend

*Siin loetletakse [[Malta]] [[lennufirma]]sid.*
* Air Malta
* Air X Charter
* Comlux Aviation Malta
* European 2000 Airlines
* Hi Fly Malta
* Medavia
* Vista Jet
Ameerika Ühendriikide lennufirmade loend

* Alaska Airlines
* American Airlines
* Allegiant Air
* Delta Air Lines
* Frontier Airlines
* Hawaiian Airlines
* JetBlue Airways
* Southwest Airlines
* Spirit Airlines
* Sun Country Airlines
* United Airlines
Iisraeli lennufirmade loend

*Siin loetletakse [[Iisrael]]i [[lennufirma]]sid.*

* El Al
* Sun d'Or
* Up
* Arkia
* Isair
* Ayit
* Chim-Nir
* El Al Cargo
* CAL Cargo
Getelo

**Getelo** on vald Saksamaal Alam-Saksi liidumaal Grafschaft Bentheimi kreisis.

Valla pindala on 20,24 km². 31. detsembril 2015 elas seal 564 inimest.

Getelo asub Nordhornist läänes Hollandi piiril. See kuulub valdade ühendusse Samtgemeinde Uelsen.

Vallas asuvad Getelo ja Getelomoor.

## Kultuur ja vaatamisväärsused
### Ehitised

Söven Pölle, kalme pronksiajast. Nime annab number seitse, kuigi neid oli kunagi 26.

## Majandus ja taristu
### Transport

Mitu liidumaa kiirteed ja kreisimaanteed ühendavad vallaga *[[Bundesstraße]]* 403, umbes 10 km eemal.

## Viited
Halle (Bentheim)

**Halle** on küla ja vald Saksamaal Alam-Saksi liidumaal Grafschaft Bentheimi kreisis.

Valla pindala on 21,15 km². 31. detsembril 2015 elas seal 648 inimest.

Valda kuuluvad ka Hardingen (liidendatud 1974. aastal) ja Hesingen.

*Poascheberg* Hesingenis on kõrgusega 89 m üle merepinna kõrgeim punkt vana Bentheimi krahvkonna madalamas osas.

Tuntuma ja suurema Halle linna elanikud Saksi-Anhaltis kutsuvad end saksa keeles *Hallenser*, küla ja valla elanikud kutsuvad end lihtsalt *Haller*, järgides tavalist saksa keele reeglit nimisõna moodustamiseks, mis tähistab kindla koha elanikke.

## Viited

## Välislingid

* www.uelsen.de/samtgem/fhalle.HTML
Kalli Klement

**Helen Kaisa Kalli Klement** (sündinud 31. detsembril 1950 Stockholmis) on eesti päritolu Rootsi tõlkija, kunstikoguja ja kultuuritegelane.

Ta lõpetas Stockholmi Eesti Algkooli. Kõrghariduse omandas Klement Stockholmi Ülikoolis etnoloogia erialal.

Esimest korda külastas ta Eestit 1971. aastal, kui kunstiajaloo professorid Sten Karling ja Armin Tuulse korraldasid üliõpilastele ekskursiooni Tallinna ja Leningradi.

Pärast ülikooli lõpetamist töötas ta tekstiilirestauraatorina. Klement on endine Rootsi Kirjanike Fondi juht. Ta töötas kuni 2006. aastani Tallinnas Põhjamaade Ministrite Nõukogu Eesti esinduse direktorina. Seejärel töötas ta Malmös, praegu on ta Rootsi Kunstiühingute Liidu juht.

## Looming
### Tõlkeid
Ta on tõlkinud eesti keelest rootsi keelde ilukirjandust:
*luulekogu "Sömnlösa på sömnstranden" (2007) – Kristiina Ehin, Andres Ehin, Ly Seppel-Ehin
*romaan "Evighetsfällan" (2007) – Eeva Park
*"Kiirus vaikuse sees. Luulet üheteistkümnelt maalt". Tekste neljandalt ja viiendalt Põhjamaade luulefestivalilt Tallinnas 2004. ja 2005. aasta kevadel (2006)
*"Teisele poole sinist. Luulet kümnelt maalt". Tekste kolmandalt Põhjamaade luulefestivalilt Tallinnas 2003. aasta kevadel (2004)
*"Vaikuste varjus. Põhjamaade luulet". Tekste teiselt Põhjamaade luulefestivalilt Tallinnas 2002. aasta kevadel (2003)

### Toimetajana
*14 novelli "Eesti ütleb: kuidas tappa mälu" (2007) – Maimu Berg, Ene Mihkelson, Peeter Sauter, Jüri Ehlvest, Andrus Kivirähk, Tiia Toomet, Jaak Jõerüüt, Mehis Heinsaar, Eeva Park, Viivi Luik, Jaan Krossi. Koostanud Kalli Klement, tõlkinud Kalli Klement, Jaak Akker, Madli Björck, Peeter Puide, Jaan Seim, Kristi Sinkka, Maarja Talgre, Katarina Warfvinge.

## Ühiskondlik ja huvitegevus
Kalli Klement on Eesti Rahvakunsti Huviring Triinu liige.

Ta on tegutsenud Stockholmi Vabaõhumuuseumis Skansenis eesti ja muude rahvaste rahvarõivaste tutvustajana.

Ta on kogunud eesti köite-, ehte- ja maalikunsti.

## Isiklikku
Kalli Klementi isa on Eino Klement ja ema Helvi Klement (sündinud Roonurm).

## Tunnustus
* 2005 – Maarjamaa Risti V klassi teenetemärk

## Viited
Gölenkamp

**Gölenkamp** on vald Saksamaal Alam-Saksi liidumaal Grafschaft Bentheimi kreisis.

Valla pindala on 20,95 km². 31. detsembril 2015 elas seal 592 inimest.

## Geograafia

Gölenkamp asub Nordhornist loodes.

See kuulub valdade ühendusse Samtgemeinde Uelsen.

Vallas asuvad Gölenkamp, Haftenkamp ja Hardinghausen.

## Kultuur ja vaatamisväärsused
### Ehitised

Spöllberg, kalm pronksiajast asub Gölenkampis.

## Viited
Leedu lennufirmade loend

*Siin loetletakse [[Leedu]] [[lennufirma]]sid.*

* Avion Express
* DOT LT
* Grand Cru Airlines
* Small Planet Airlines
Sport Club Corinthians Paulista mängijate loend

Siin on loetletud Brasiilia jalgpalliklubi **[[Sport Club Corinthians Paulista]]** mängijaid, kes on kuulunud klubi esindusmeeskonda Brasiilia liigas ja São Paulo osariigi meistrivõistlustel Campeonato Paulista.

## Loend (2010–)

*Loend pole täielik*

## Loend (–2010)

## Viited
Itterbeck

**Itterbeck** on vald Saksamaal Alam-Saksi liidumaal Grafschaft Bentheimi kreisis. See on vana põllumajanduslik kogukond, mis on arenenud iseseisvaks vallaks.

Itterbeck kuulub valdade ühendusse Samtgemeinde Uelsen. Valla pindala on 41,01 km². 31. detsembril 2015 elas seal 1747 inimest.

Itterbecki nimi on pandud Itteri oja järgi, mis voolab läbi valla. Itterbecki maastikku iseloomustavad nõmm, mets ja haritud nõmm. Kõrvalises Egges on kalvinistlik kabel, mis kuulub Uelseni kogudusele. Vaatamist väärt on looduskaitseala ja taimestiku loomastiku elupaik *Itterbecker Heide* (nõmm) ning *Egger Riese* ("Egge hiiglane"), mitu meetrit kõrge jääaegne rändkivi. 2004. aastal tähistati Itterbecki 750. aastapäeva.

Itterbecki osad (*[[Ortsteil]]e*) on Itterbeck, Egge, Itterbeckermoor, Kleine Striepe, Balderhaarmoor, Itterbeckerdoose ja Ratzel.

## Haridus ja sotsiaalteenused

Itterbeckis on üks algkool. Kogu edasine haridus antakse koolides naabruses Uelsenis. Nooremate laste jaoks on vallas kaks mängurühma: Itterbeckis "Wonneproppen" ja Egges "Egger Zwerge" ("Egge pöialpoisid"). 2001. aastast on Egges veel olnud mudilaste rühm (saksa keeles *Loslösegruppe*), mis hoolitseb laste eest alates 2½ aastast. Vanematele lastele on sõltumatu noorte kogunemiskoht, samuti laste pärastlõunased rühmad, mida organiseerivad NMKÜ ja kalvinistlik kogudus.

## Vaba aeg

Itterbecki käsutuses on ulatuslikud jalgratta- ja matkarajad, mis viivad kas läbi valla või läbi kogu alamkrahvkonna. Populaarsed väljasõidukohad on *Egger Riese*, Itterbecki nõmm ja Itteri lätted. Mõnda aega on *Hof für Heimatpflege* ("Kodumaa edendamise hoov"), mis taaselustab Itterbecki minevikku, meelitanud palju külastajaid oma lummusesse. Siia kuulub kostüümirühm, mis kannab autentseid, ajaloolisi Itterbecki kostüüme.

Lisaks on vallas avalikuks kasutuseks avatud ka tenniseväljakud, jalgpalliväljakud ja ujula.

## Viited

## Välislingid

* www.itterbeck.net
Rootsi lennufirmade loend

* Ampola Flyg
* BRA Braathens Regional Airlines
* Direktflyg
* Grafair
* International Business Air
* Jämtlands Flyg
* Nord-Flyg
* Novair
* Scandinavian AirAmbulance
* Scandinavian Airlines
* TUIfly Nordic
* WaltAir
* West Air Sweden
Amesbury mürgitamised

**Amesbury mürgitamised** toimusid 2018. aasta 30. juunil Amesburys, kus umbes kell 10.15 toimetati kriitilises seisundis haiglasse mürgistusnähtudega 45-aastane Charlie Rowley ja umbes kell 15.30 samasuguste nähtudega 44-aastane Dawn Sturgess. Ametivõimude kinnitusel oli kasutatud sama Novitšoki perekonda kuuluvat tugevatoimelist närvimürki, mis mõni kuu varem Venemaa endise luuraja Sergei Skripali ja tema tütre Julija Skripali mürgitamiseks umbes 13&nbsp;km kaugusel lõunakagus asuvas Salisbury linnas.

Kolme lapse ema Dawn Sturgess suri pühapäeval, 8. juulil, haiglas; Charlie Rowley tuli haiglas teadvusele 10. juulil.

## Vaata ka
*Sergei ja Julija Skripali mürgitamine

## Viited

## Välislingid
*Novichok inventor on Amesbury poisoning: ‘I completely understand panic of those living in Salisbury’ The Independent, 6. juuli 2018
Robinson R44

**Robinson R44** on neljakohaline, ühe kolbmootoriga kopter, mis on välja töötatud USA ettevõttes Robinson Helicopter Company ja mis on seeriatootmises aastast
1992. 

R44 prototüübi esmalend toimus 31. märtsil 1990 ja FAA luba saadi 1992. aasta detsembriks. Robinson R44 on 21. sajandi suurima läbimüügiga kopter, neid müüdud ligikaudu 5800.

## Tehnilised andmed
Kopter on ühe kolbmootoriga, kahelabalise pearootori ja sabarootoriga. Robinson R44 juhis on hüdraulilise võimendiga. Kopterit saab juhtida mõlemalt kõrvuti asetsevalt istmelt. Tühi kopter kaalub umbes 660 kg ja lastiga 998 kg. Suurim mass, mille kopterile laadida võib, on 340 kg. Kopteri pikkus on 11,65 meetrit, kõrgus 3,3 m, pearootori diameeter 10,1 meetrit ja sabarootori diameeter 1,5 meetrit. Robinson R44 kütusekulu 200 km lennu kohta on keskmiselt 55 liitrit tunnis. Lennukaugus ühe tankimisega on 560 km. 

Kopteri avioonika võimaldab lennata lihtsates ilmaoludes, maksimaalse lennukiirusega 240 km/h. Uue ostetud Robinson R44 hind jääb 400 000 euro piiresse, kasutatud kopteri võib saada 70 000 euro eest.

## Robinson R44 Eestis
Eesti Lennuameti registris on neli Robinson R44.

## Viited
Enstrom 480

**Enstrom 480** on kerge helikopter, mida toodab Enstrom Helicopter Corporation.

## Tehnilised andmed
Esimene lend tehti 7. oktoobril 1989 Ameerikas. Helikopter on varustatud Rolls Royce'i turbiinimootoriga, mille võimsus on 285 hobujõudu. Helikopteri teeb unikaalseks kapteni isekoha paiknemine vasakul. Õhusõidukis on viis istekohta. Masinal on erinevalt Robinson R44-st kolmest labast koosnev pearootor, mille läbimõõt on 9,75 meetrit. Tühjana kaalub Enstrom 760 kg ning maksimaalne stardikaal on 1293 kg. Maksimaalsel lennukõrgusel (3900 m) on kopteriga võimalik lennata maksimaalselt 700 km kaugusele. Õhusõiduki hind uuena ilma lisavarustuseta on 700 000 eurot ning kasutatuna saab selle soetada keskmiselt 350 000 euro eest.

## Viited
Pika talu kuusk

**Pika talu kuusk** on kaitsealune kuusk Põlva maakonnas Kanepi vallas Ihamaru külas Kuuse talu juures (kaitse alla võtmise aktis Pika talu juures). Puu võeti kaitse alla 2003.

Puu ümbermõõt on 260 cm ja kõrgus 32 m.

## Viited

## Välislingid
*
Loomisvälja mänd

**Loomisvälja mänd** on kaitsealune mänd Harju maakonnas Viimsi vallas Muuga külas. Puu võeti kaitse alla 2003.

## Viited

## Välislingid
*
Suman Kumar Mallick

**Suman Kumar Mallick** (sündinud 5. juulil 1965 Patnais) on India poliitik, advokaat ja ajakirjanik.

1. märtsil 2018 viskas India Rahvuskongressi haru Bihari Kongress ta erakonnast välja.

## Viited
Ernst Muru

**Ernst Muru** (7. august 1908 Kastre-Võnnu vald, Tartumaa – 11. juuli 1935 Jägala) oli Eesti sõjaväelane (leitnant, 1932).

## Elukäik
Ernst Muru lõpetas 1925. aastal Hugo Treffneri Gümnaasiumi, astus seejärel Sõjakooli, mille lõpetamisel 1928. aastal ülendati ta nooremleitnandiks. Seejärel asus ta lennukoolis lenduriks õppima. Lennukooli lõpetamise järel määrati Muru teenima lendurina Üksiku Lennuväedivisjoni nr 3 III salka. 1. novembril 1933 viidi ta üle IV salga lendurvaatlejaks, järgmise aasta 1. juunist tagasi III salga lenduriks. Lisaks tuli tal täita ka divisjoni aeronavigatsiooni-, meteo- ja relvurohvitseri kohuseid. 1. maist 1935 viidi ta üle Lennukooli koosseisu, kus ta läbis kuuajalise lendurinstruktori kursuse ning asus õpetama lenduriõpilasi. Muru sai sel kohal töötada vaid ühe kuu. Ernst Muru hukkus Valkla õppeväljal lennukiga Avro 626 Prefect nr 141 toimunud lennukatastroofis koos kapten Aleksander Arroga.

## Auastmed
*Nooremleitnant – 12.09.1928
*Leitnant – 19.02.1932

## Kirjandus
*Toivo Kitvel, Toomas Türk, Arvo Lennart Vercamer (koostajad). *Põhjakotkad. Eesti lendurid ja lendurvaatlejad tsaariajast kuni 1940. aastani*. Tallinn, 2011.

## Välislingid
*Ohvitseride andmebaas
Dele Alli

**Bamidele Jermaine Alli** (sündinud 11. aprillil 1996 Milton Keynesis), hüüdnimega **Dele Alli**, on Inglismaa jalgpallur, kes mängib poolkaitsjana Türgi kõrgliigaklubis Beşiktaş.

Alli alustas klubikarjääri Inglismaa tugevuselt kolmanda liiga klubis Milton Keynes Dons. Klubi põhimeeskonda pääses ta esimest korda 16-aastaselt hooajal 2012–2013. Kahe järgmise hooaja jooksulmängis ta klubi meeskonnas üle 70 liigamängus ja lõi 22 väravat.

2015. aasta veebruaris sõlmis ta lepingu Inglismaa kõrgliigaklubiga Tottenham Hotspur. Aastatel 2016 ja 2017 valiti ta Inglismaa jalgpalli parimaks noormängijaks. Hooaegadel 2015–16 ja 2016–17 valiti ta Premier League'i sümboolsesse koosseisu. 2022. aasta jaanuaris siirdus ta Evertoni.

## Koondisekarjäär
Aastatel 2012–2015 mängis Alli Inglismaa noortekoondistes. 

Debüüdi Inglismaa rahvuskoondises tegi ta 9. oktoobril 2015 EM-i valikmängus Eesti vastu. Esimese värava lõi ta koondise särgis 17. novembril 2015 sõprusmängus Prantsusmaa vastu.

2016. aasta Euroopa meistrivõistlustel kuulus ta koosseisu kõigis kolmes alagrupimängus ja kaheksandikfinaalis.

2018. aasta maailmameistrivõistluste veerandfinaalis lõi ta värava Rootsi vastu, kindlustades Inglismaa 2:0 võidu, millega pääses Inglismaa pärast 28 aastat maailmameistrivõistlustel poolfinaali.

## Viited

## Välislingid
Gubanitsõ kirik

**Gubanitsõ Ristija Johannese kirik** on luterlik kirik Ingerimaal, mis praeguse haldusjaotuse järgi asub Leningradi oblastis Volossovo rajoonis Gubanitsõs. 

Kirikut kasutab Gubanitsõ Ristija Johannese kogudus, mis kuulub Ingeri Kiriku Lääne-Ingeri praostkonda.
## Ajalugu
Kupanitsa kihelkonna luterlikku kogukonda Ingerimaal on mainitud Kupanitsas esimest korda Rootsi suurvõimu ajastul,  aastal 1647. Luterlik Kupanitsa Ristija Johannese kogudus moodustus aastal 1656, esimene pastor oli  1647–1657 Olaus Michaelis Elgfooth  († ~1669). 

Esimene puukirik ehitati aastal 1704. Aastal 1743 alustati teise puukiriku ehitamist, kirik pühitseti aastal 1748. Aastal 1860 algas Kupanitsas (venepäraselt Gubanitsõs) kolmanda, seekord kivikiriku ehitamine arhitekt Eduard Hahn'i (1817–1891) projekti järgi. Kirik pühitseti 3. detsembril 1861. 

Aastatel 1901–1903 toimus kirikus kapitaalremont. 

Aastatel 1935–1937 teenis soome kogudusi Moloskovitsas, Kattilas, Novasolkkas ja Kupanitsas Leo Schultz (1877–1937). Augustis 1937 jumalateenistused katkesid, kui NKVD pastori vahistas.

Aastal 1988 registreeriti Ingeri Kiriku all Gubanitsõ kogudus, samal aastal anti kirikuhooned koguduse kasutada ja algasid restaureerimistööd. 3. detsembril 1989 algasid kirikus jumalateenistused, 14. mail pühitseti kiriku varemetes Ingeri lipp. Aastast 1991 on Kupanitsa Püha Johannese kirik restaureeritud.
## Koguduse vaimulikud
*1647–1657 Olaus Michaelis Elgfooth  († ~1669)  Kupanitsa kirikuhärra
* 1659–1695  Johan Schütz (surn. 1695)  Kupanitsa kirikuhärra ja Lääne-Ingeri praost 1678–, 
* 1697–1704? Levin Andreas Schwartz  (1669–1716) Kupanitsa kirikuhärra, 
* 1715–1716 Johan Melartopaeus  (1675–1716) Kupanitsa kirikuhärra, 
* 1726–1747/1748 Johan Alopaeus  (1686–1748) Kupanitsa kirikuhärra, 
* 1748–1758 Jakob Munster (surn. pärast 1759) Kupanitsa kirikuhärra, 
* 1762–1772 Johan Welckman  (1727–1772) Kupanitsa kirikuhärra,  
* 1772–1788 Henrik Syvonius (1733–1788) Kupanitsa kirikuhärra, 
* 1794–1795 Johan Abdell  (surn. 1795) Kupanitsa kirikuhärra, 
* 1847–1854 Jonas Reinhold Cavén  (1808–1870) Kupanitsa kirikuhärra, 
*1854 Johan Sundblad  (1789–1854) Kupanitsa kirikuhärra,  
* 1855–1860 Daniel August Saelan  (1829–1866) Kupanitsa kirikuhärra, 
* 1862–1882 Pehr August Aschan  (1824–1887) Kupanitsa kirikuhärra
*1885–1886 Nikolai Vilhelm Sonny  (1847–1933),  Kupanitsa kirikuhärra
*1920–1927  Aleksanteri Korpelainen (Karbelainen) (1880–1937)   Kupanitsa kirikuõpetaja
*1929–1932 Samuli Halttunen (1884–1937)  Liissilä ja Kupanitsa kirikuõpetaja

## Viited

## Kirjandus
*Busch, Eduard Heinrich von. Materialien zur Geschichte und Statistik des Kirchen- und Schulwesens der evangelisch-lutherischen Gemeinden in Russland. St. Petersburg: Comissionsverlag von G. Haessel, 1862, –99
*Matthias Akiander.  Bidrag till kännedom om Evangelisk-lutherska församlingarne i Ingermanlands stift. Helsingfors, J. C. Frenckell & Son, 1865.,  16. Gubanits. s. 144–146

## Välislingid

*Приход Kupanitsa / Купаница, Губаницы, www.inkeri.ru
2026. aasta jalgpalli maailmameistrivõistlused

**2026. aasta jalgpalli maailmameistrivõistlused** on 23. maailmameistrivõistlused jalgpallis, mis toimuvad juunis ja juulis Ameerika Ühendriikides, Kanadas ja Mehhikos. Mänge võõrustavad 16 Põhja-Ameerika linna ning see on esimene kord, kui jalgpalli maailmameistrivõistlusi korraldavad kolm riiki.
Sertifikaat

**Sertifikaat** (prantsuse keeles *certificat* < keskladina keeles *certificare* 'kinnitama, tagama' < ladina keeles *certus* 'kindel' + *facere* 'tegema') ehk **sert** on sertifitseerimisorgani väljastatud ametlik dokument vastavuse või autentsuse tõendamiseks.

Serdiga tõendatakse süsteemi, toote vm autentsust või vastavust teatavatele välistele nõuetele (näiteks standardile). Autentsuse tõendamise sertifikaati nimetatakse ka autentsustõendiks, vastavuse tõendamise sertifikaati aga vastavustõendiks.

## Vaata ka
* Sertifitseerimine

## Viited

## Välislingid
* Sertifikaat "Andmekaitse ja infoturbe leksikonis"
Arena Corinthians

**Arena Corinthians** on jalgpallistaadion Brasiilias São Paulos. See on Brasiilia jalgpalliklubi Sport Club Corinthians Paulista kodustaadion. Staadion mahutab 49 205 pealtvaatajat.

Arena Corinthians võõrustas 2014. aasta jalgpalli maailmameistrivõistluste kuut kohtumist, sealhulgas avamängu. Lisaks peeti staadionil 2016. aasta suveolümpiamängude jalgpalliturniiri kohtumisi.

Staadion ehitati 2014. aasta jalgpalli maailmameistrivõistluste tarbeks. Selle ehitus algas 2011. aastal ning staadion avati 10. mail 2014.

## Välislingid

* Staadioni koduleht
Teletorn

**Teletorn** on torn, millelt edastatakse raadio- või telesignaale.

## Teletorne
*Tallinna teletorn
*Ostankino teletorn
*Vilniuse teletorn
*Bakuu teletorn
*Jekaterinburgi teletorn

## Viited
Estádio Beira-Rio

**Estádio José Pinheiro Borda** (enam tuntud nime all **Estádio Beira-Rio**) on jalgpallistaadion Brasiilias Porto Alegres. See on Brasiilia jalgpalliklubi Sport Club Internacionali kodustaadion. Staadioni *Estádio Beira-Rio* nimetus tähendab portugali keeles "jõeäärne staadion", kuna staadion paikneb Guaíba jõe ääres. Staadion mahutab 50 000 pealtvaatajat.

Staadion avati 6. aprillil 1969. See renoveeriti 2014. aasta jalgpalli maailmameistrivõistluste tarbeks.

Staadion võõrustas viit 2014. aasta jalgpalli maailmameistrivõistluste kohtumist.

Staadionil on andnud kontserdi paljud artistid, teiste seas The Rolling Stones, Aerosmith, Guns N' Roses, Bon Jovi ja Paul McCartney.

## Välislingid
Fezile Dabi ringkond

**Fezile Dabi ringkond** (kuni 3. maini 2005**Põhja-Free State'i ringkond**; inglise keeles **Northern Free State District Municipality**, afrikaani keeles **Noord-Vrystaat-distriksmunisipaliteit**) on Lõuna-Aafrika Vabariigis Free State'i provintsis asuv 2. järgu haldusüksus.

Lõuna-Aafrika Vabariigi 2011. aasta rahvaloenduse andmetel oli Fezile Dabi ringkonna elanikest mustanahalisi aafriklasi 86,07%, valgeid 11,45%, värvilisi 1,89%, India või Aasia päritolu inimesi 1,89% ja teisi 0,28%. Sotho keelt pidas emakeeleks 67,32% inimesi, afrikaani keelt 13,83%, koosa keelt 5,96%, suulu keelt 5,64%, inglise keelt 2,50%, viipekeelt 1,42% ja tsvana keelt 1,02%.

## Viited
Thomas Crapper

**Thomas Crapper** (28. september 1836 (ristimine) – 27. jaanuar 1910) oli inglise torulukksepp, kes asutas Londonis ettevõtte Thomas Crapper & Co. Tema toodete kvaliteeti hinnati kõrgelt ning ta teenis mitmel korral ka Royal Warranti.

Temanimelised kanalisatsioonikaevukaaned Westminster Abbeys on tänapäeval ühed Londoni turismiatraktsioonid. Kuni 1966. aastani kuulusid tema ettevõttele Thomas Crapper & Co maailma esimene tänapäevane vann, tualetipott ja duširuum King's Roadil. Firma tualettruumitarvikuid toodeti lähedalasuval Marlborough Roadil (tänapäeval Draycott Avenue).

## Viited
Sedibengi ringkond

**Sedibengi ringkond** on Lõuna-Aafrika Vabariigis Gautengi provintsis asuv 2. järgu haldusüksus.

Lõuna-Aafrika Vabariigi 2011. aasta rahvaloenduse andmetel oli Sedibengi ringkonna elanikest mustanahalisi aafriklasi 81,69%, valgeid 15,64%, värvilisi 1,21%, India või Aasia päritolu inimesi 1,00% ja teisi 0,46%. Sotho keelt pidas emakeeleks 46,72%, suulu keelt 15,96%, afrikaani keelt 15,16%, koosa keelt 7,15%, inglise keelt 5,46%, tsvana keelt 2,30%, pedi keelt 1,60%, tsonga keelt 1,33% ja viipekeelt 0,98%.

## Viited
Hollandi lennufirmade loend

*AIS Airlines
*CHC Airways
*Corendon Dutch Airlines
*Dutch Dakota Association
*KLM
*KLM Cityhopper
*Martinair
*Transavia
*TUI Airlines Netherlands
Dr Kenneth Kaunda ringkond

**Dr Kenneth Kaunda ringkond** (kuni 12. märtsini 2008 **Lõuna ringkond**; inglise keeles **Southern District Municipality**, afrikaani keeles **Suidelike-distriksmunisipaliteit**) on Lõuna-Aafrika Vabariigi Loodeprovintsis asuv 2. järgu haldusüksus.

Ringkond on saanuid nime Kenneth Kaunda (sünd. 1924) järgi, kes oli aastatel 1964–1991 Sambia esimene president.

Lõuna-Aafrika Vabariigi 2011. aasta rahvaloenduse andmetel oli Dr Kenneth Kaunda ringkonna elanikest mustanahalisi aafriklasi 80,33%, valgeid 14,52%, värvilisi 4,07%, India või Aasia päritolu inimesi 0,73% ja teisi 0,35%. Tsvana keelt pidas emakeeleks 44,80% inimestest, afrikaani keelt 18,43%, sotho keelt 15,30%, koosa keelt 11,45%, inglise keelt 3,96% ja suulu keelt 1,96%.

## Viited
Thabo Mofutsanyana ringkond

**Thabo Mofutsanyana ringkond** on Lõuna-Aafrika Vabariigis Free State'i provintsis asuv 2. järgu haldusüksus. Piirneb lõunas Lesothoga.

Ringkond on saanud nime Lõuna-Aafrika Kommunistliku Partei ja Aafrika Rahvuskongressi poliitiku Thabo Mofutsanyana (1899–1995) auks.

Lõuna-Aafrika Vabariigi 2011. aasta rahvaloenduse andmetel oli Thabo Mofutsanyana ringkonna elanikest mustanahalisi aafriklasi 93,77%, valgeid 4,82%, värvilisi 0,84%, India või Aasia päritolu inimesi 0,39% ja teisi 0,18%. Sotho keelt pidas emakeeleks 78,55%, suulu keelt 10,39%, afrikaani keelt 5,96%, inglise keelt 2,02% ja viipekeelt 1,38%.

## Viited
STS Baltic

**STS Baltic** on venekeelne Baltimaade telekanal, mis alustas tööd 2005. aastal. Versioonid on Eestis ja Lätis.

Kanal näitab populaarseid sarju ning meelelahutus- ja huumorisaateid.